"Sekao : letshwao le , le tlhalosa gore mmino ga o a dumelelwa , le , le bolela gore batho ba ba dirisang ditulo tsa maotwana ba ka dirisa tulo e . mafoko a a bokaobontsi - sekao : ( i ) Mothusi ke kgosi ya Bakgatla k.g.r:-ke moetapele wa morafe , o tlhomilwe go nna kgosi . ( ii ) Ke kgosi kwa tirong k.g.r:-ke ena yo mogolo ka maemo . ( iii ) Ke kgosi kwalelapeng la gaabo k.g.r:-ke ena tibolantha , ngwana wa ntlha . maitlhomo - lebaka le le dirang gore sengwe se dirwe kgotsa se nne teng . makwalwatshwana - mafoko a a kwalwang ka go tshwana fela a sa dume ka go tshwana e bile a farologana ka bokao , sekao : ( i ) tshela - wa botshelo le tshela - wa go tshela metsi , ( ii ) nama - e le sejo le nama - ya go phutholola maoto marara - ditiragalo / dintlha tse dintsi tse di golaganeng di le thata go tlhaloganyega . matseno - tlhaloso e e botlalo ka ga sengwe se go buiwang kgotsa go kwadilweng ka ga sona/ e go gorosa mo dintlhakgolong tsa setlhangwa . "